**2021/2022 уҡыу йылында башҡорт теле һәм әҙәбиәтенән район кимәлендә уҙғарылған олимпиада буйынса баһалау критерийҙары**

**7 - гос-2021**

**I тур – Тест**

Тест һорауына уҡыусы дөрөҫ яуап бирһә, **1 балл** ҡуйыла. Һорауға яуап дөрөҫ булмаһа, 0 балл ҡуйыла. Уҡыусы барлығы **10 балл** йыя ала.

**Диалог**

Бар яуаптар буйынса уҡыусы иң күбе **10 балл** йыя ала.

Бирелгән ситуация йәки лексик тема буйынса төҙөлөшө яғынан дөрөҫ, йөкмәткеһе яғынан эҙмә-эҙлекле һәм тулы диалогик телмәр төҙөгәндә, «8-10» ҡуйыла.

Бирелгән ситуация йәки лексик тема буйынса репликаларҙың төҙөлөшөндә һәм айырым һүҙҙәрҙең грамматик формаларында 2-3 хата ебәреп, йөкмәтке яғынан эҙмә-эҙлекле диалогик телмәр төҙөгәндә, «6-7» балл ҡуйыла.

Өҫтәмә һорауҙар ярҙамында ғына әңгәмә ҡора алғанда, репликаларҙың төҙөлөшөндә һәм һүҙҙәрҙең грамматик формаларында 4-6 хата ебәреп, йөкмәтке яғынан бәйләнешһеҙ диалогик телмәр төҙөгәндә, «3-5» балл ҡуйыла.

Бирелгән ситуация йәки лексик тема буйынса диалог төҙөй алмағанда, «0» балл ҡуйыла.